นายกรัฐมนตรี ย้ำเจ้าหน้าที่ ดูแลประชาชนช่วงเทศกาลสงกรานต์ ขอให้ประชาชนมีความสุขช่วงหยุดยาว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ระบุว่าในช่วงเทศกาลสงกรานต์ ขอให้เป็นสงกรานต์ที่มีความปลอดภัยและเป็นไปตามประเพณี พร้อมขอให้ดูแลตัวเองในการขับรถอย่างระมัดระวัง ไม่ขับรถเร็วและเคารพกฎจราจร รวมถึงไม่ดื่มแอลกอฮอล์ พักผ่อนให้เพียงพอ ทั้งนี้จากสถิติอุบัติเหตุบนท้องถนนยังพบว่าลดลงจากปีก่อน แต่หากเป็นไปได้ไม่อยากให้เกิดความสูญเสียพร้อมกับย้ำเจ้าหน้าปฏิบัติตามแผนความปลอดภัยบนท้องถนน การป้องกันการแพร่ระบาดเชื้อโควิด-19 ให้ดำเนินการอย่างมีประสิทธิภาพและต้องอำนวยความสะดวกให้กับประชาชนในการเดินทางทุกเส้นทาง ตลอดจนการตรวจเข้มวัดระดับแอลกอฮอล์ พร้อมยังขอให้ทุกพื้นที่รักษาพื้นที่ชุมชนของตัวเองให้ปลอดภัยนายกรัฐมนตรี ระบุว่ารัฐบาล กระทรวงสาธารณสุข และ ศบค.ได้หารือร่วมกันในการเตรียมความพร้อมทั้งการระดมสรรพกำลัง บุคลากรทางการแพทย์ เตียง ยา เวชภัณฑ์ให้เพียงพอ เพื่อรองรับผู้ติดเชื้อโควิด-19 ที่อาจเพิ่มมากขึ้นและขอให้ประชาชนมีความสุขในช่วงวันหยุดยาวนี้ ให้ได้ใช้เวลากับครอบครัวอย่างเต็มที่ รวมถึงปลอดโรคปลอดภัย ทั้งนี้ตลอดวันหยุดนายกรัฐมนตรีจะไม่ลงพื้นที่